CELEX: 31993D0454
Language: el
Date: 1993-07-22 00:00:00
Title: 93/454/ΕΟΚ, Ευρατόμ: Απόφαση της Επιτροπής της 22ας Ιουλίου 1993 περί ορισμού των φόρων που συνδέονται με την παραγωγή και τις εισαγωγές, στο πλαίσιο της εφαρμογής του άρθρου 1 της οδηγίας 89/130/ΕΟΚ, Ευρατόμ του Συμβουλίου για την εναρμόνιση του καθορισμού του ακαθάριστου εθνικού προϊόντος σε αγοραίες τιμές

Avis juridique important

|

31993D0454

93/454/ΕΟΚ, Ευρατόμ: Απόφαση της Επιτροπής της 22ας Ιουλίου 1993 περί ορισμού των φόρων που συνδέονται με την παραγωγή και τις εισαγωγές, στο πλαίσιο της εφαρμογής του άρθρου 1 της οδηγίας 89/130/ΕΟΚ, Ευρατόμ του Συμβουλίου για την εναρμόνιση του καθορισμού του ακαθάριστου εθνικού προϊόντος σε αγοραίες τιμές  

Επίσημη Εφημερίδα αριθ. L 213 της 24/08/1993 σ. 0018 - 0019 Φινλανδική ειδική έκδοση: Κεφάλαιο 1 τόμος 3 σ. 0029  Σουηδική ειδική έκδοση: Κεφάλαιο 1 τόμος 3 σ. 0029 

ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Ιουλίου 1993 περί ορισμού των φόρων που συνδέονται με την παραγωγή και τις εισαγωγές, στο πλαίσιο της εφαρμογής του άρθρου 1 της οδηγίας 89/130/ΕΟΚ, Ευρατόμ του Συμβουλίου για την εναρμόνιση του καθορισμού του  ακαθάριστου εθνικού προϊόντος σε αγοραίες τιμές(93/454/ΕΟΚ, Ευρατόμ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΩΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τη συνθήκη για την ίδρυση της Ευρωπαϊκής Κοινότητας Ατομικής Ενέργειας,  την οδηγία 89/130/ΕΟΚ, Ευρατόμ του Συμβουλίου της 13ης Φεβρουαρίου 1989 για την εναρμόνιση του καθορισμού του ακαθάριστου εθνικού προϊόντος σε αγοραίες τιμές (1), και ιδίως το άρθρο 1,  Εκτιμώντας:  ότι για τον καθορισμό του ακαθάριστου εθνικού προϊόντος σε αγοραίες τιμές (ΑΕΠ α.τ), σύμφωνα με το άρθρο 1 της οδηγίας 89/130/ΕΟΚ, Ευρατόμ, πρέπει να αποσαφηνιστεί ο ορισμός των φόρων που συνδέονται με την παραγωγή και τις εισαγωγές, όπως  χρησιμοποιείται στο ευρωπαϊκό σύστημα ολοκληρωμένων οικονομικών λογαριασμών- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί βάσει του άρθρου 6 της οδηγίας 89/130/ΕΟΚ, Ευρατόμ,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Για την εφαρμογή του άρθρου 1 της οδηγίας 89/130/ΕΟΚ, Ευρατόμ, οι διευκρινίσεις σχετικά με τον ορισμό των φόρων που συνδέονται με την παραγωγή και τις εισαγωγές εμφαίνονται στο συνημμένο παράρτημα.  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 22 Ιουλίου 1993.  Για την Επιτροπή Henning CHRISTOPHERSEN Αντιπρόεδρος (1) ΕΕ αριθ. L 49 της 21. 2. 1989, σ. 26.    ΠΑΡΑΡΤΗΜΑ  Οι παρακάτω διευκρινίσεις αποσκοπούν, στο πλαίσιο της εφαρμογής του άρθρου 1 της οδηγίας 89/130/ΕΟΚ, Ευρατόμ στην αποσαφήνιση του άρθρου 2 της ίδιας οδηγίας όσον αφορά τους ορισμούς του φόρου προστιθέμενης αξίας (ΦΠΑ) επί  προϊόντων (R21) και των φόρων που συνδέονται με τις εισαγωγές εκτός του ΦΠΑ (R29).  Ο φόρος προστιθέμενης αξίας, όταν καταβάλλεται από τα νοικοκυριά στις αρμόδιες δημόσιες υπηρεσίες και τα θεσμικά όργανα των Ευρωπαϊκών Κοινοτήτων, καταχωρίζεται ως "ΦΠΑ επί προϊόντων" (R21).  Οι φόροι που συνδέονται με τις εισαγωγές εκτός του ΦΠΑ, όταν καταβάλλονται από τα νοικοκυριά στις αρμόδιες δημόσιες υπηρεσίες και τα θεσμικά όργανα των Ευρωπαϊκών Κοινοτήτων, καταχωρίζονται ως "φόροι συνδεόμενοι με τις εισαγωγές, εκτός ΦΠΑ" (R29).